b'\n_START_ARTICLE_\nNordsj\xc3\xb6n (sang)\n_START_PARAGRAPH_\n\xc2\xabNordsj\xc3\xb6n\xc2\xbb, ogs\xc3\xa5 kalt \xc2\xabGamla Nordsj\xc3\xb6n\xc2\xbb, er en svensk sang i valsetakt med sj\xc3\xb8mannsmotiv. Melodi og tekst er skrevet av Martin Nilsson._NEWLINE_Sangen ble bestilt av Kooperativa f\xc3\xb6rbundet (KF) og ble spilt inn p\xc3\xa5 78-platen Star S 6125 i 1931 av John Wilhelm Hagberg (under psevdonymet Wilhelm Arne), Karlssons bl\xc3\xa5 gossar. Sangen het da \xc2\xabSommersegling\xc2\xbb. _NEWLINE_\xc2\xabNordsj\xc3\xb6n\xc2\xbb var med i KFs reklamefilm, Vi far till London, som ble spilt inn i 1935. Da hadde teksten blitt omskrevet med et Nordsj\xc3\xb8-tema._NEWLINE_Sangen forbindes ofte med artisten Harry Brandelius. Brandelius, Carl Jularbos Orkester spilte inn \xc2\xabNordsj\xc3\xb6n\xc2\xbb 16. oktober 1944. Den ble utgitt p\xc3\xa5 78-platen Sonora 7215._NEWLINE_I 1980-\xc3\xa5rene ble det laget en musikkvideo, hvor Brandelius fremf\xc3\xb8rer \xc2\xabNordsj\xc3\xb6n\xc2\xbb. Den ble vist i TV-programmet N\xc3\xb6jesmassakern._NEWLINE_Andre svenske artister som har spilt inn \xc2\xabNordsj\xc3\xb6n\xc2\xbb p\xc3\xa5 plate er Fred \xc3\x85kerstr\xc3\xb6m (p\xc3\xa5 albumet Sj\xc3\xb6folk och landkrabbor, 1978), visesangeren Stefan Lundqvist (p\xc3\xa5 albumet Kustens p\xc3\xa4rlor, 2000) samt trekkspilleren Carl Jularbo._NEWLINE_Nordmannen Jens Book-Jenssen, Egils Dragspels-orkester spilte inn sangen p\xc3\xa5 svensk i Oslo 13. oktober 1956. Den ble utgitt p\xc3\xa5 78-platen Cupol 4999.\n_START_SECTION_\nNorske versjoner\n_START_PARAGRAPH_\nOtto Nielsen har skrevet en norsk tekst. Den norske tittelen er \xc2\xabNordsj\xc3\xb8n\xc2\xbb.'